Intră acum și în grupul de
În perioada 04.03.2024 – 11.03.2024, se va desfășura un transport cu depășiri pe traseul: Scheia (județul Suceava) – DN17 – Varianta de Ocolire Suceava – DN2 – Siret PTF, anunță CNAIR.
Potrivit sursei citate, vehiculul transportă un transformator.
Lățimea maximă a vehiculului este de 4,5 m, masa totală 318,5 tone, lungimea 55 m, înălțimea 6,01 m, viteza de deplasare urmând a fi adaptată condițiilor de trafic.
CNAIR menționează că în conformitate cu OUG 195/2002 privind circulația pe drumurile publice viteza maximă de deplasare a vehiculelor cu depășiri este de 70 km/oră.
Etapele de desfășurare ale transportului sunt stabilite de poliția rutieră. Vehiculul va fi însoțit de autovehicule de însoțire autorizate și de echipaje ale poliției rutiere. Transportul nu se va desfășura în perioadele și pe sectoarele de drum pe care sunt semnalate fenomene meteorologice periculoase, prin codurile galben, portocaliu sau roșu.